section_heading: Životopis
paragraph_text: Uz rad u Turskoj, gdje je postavio niz produkcija, inozemnu karijeru ostvario je i drugdje, još dok je bio u Splitu. Prva inozemna akcija bila je u Seulu u Južnoj Koreji. U Italiji je u Spoletu uz dirigiranje, dugo je bio docentom za mlade pjevače i orkestralne glazbenike. Radio u mnogim kazališnim ustanovama u Italiji. Dirigirao je na Sardiniji (Teatru Lirico u Cagliariju), na Siciliji u Teatru Vittorio Emanuele u Messini, u Trapaniju na festivalu "Luglio Musicale Trapanese", u Teatru Greco u Cataniji (Bellini: Norma, 2016.), Teatru Filarmonico u Veroni, s ansamblom Arena di Verona, u Teatru Verdi u Pisi postavio je premijeru Verdijeve opere Simon Boccanegra koja je gostovala u Teatru del Giglio (Lucca), Teatru Goldoni (Livorno) i Teatru Sociale (Rovigo). U Njemačkoj je dirigirao u Deutsche Operi u Berlinu. U Francuskoj je bio u Operi de Nica, održao turneju po Francuskoj i u Švicarskoj. U Kanadi je nastupao s National Arts Center Orchestra u Ottawi. Postavio je opere u Narodnom kazalištu u Sarajevu, zatim u Makedonskoj Operi u Skopju. Svjetske operne zvijezde s kojima je surađivao su Barbara Hendricks, José Carreras, Matti Salminen, Barbara Hendricks, Svetla Vassileva, Paolo Coni, Paoletta Marrocu, Fiorenza Cedolins, Inva Mula, Denyce Graves, Vladimir Černov i dr. Izdirigirao je opere, oratorij i velik broj simfonijskih djela.